Abdul Kadir Khan

Abdul Qadeer Khan (A.Q. Khan, Dr. A.Q., urdu: عبد القدیر خان‎; født 1. april 1936 i Bhopal i fyrstestaten Bhopal, død 10. oktober 2021 i Islamabad i Pakistan) var en pakistansk ingeniør og atomfysiker. Han er mest kjent for å ha startet Pakistans atomvåpenprogram. som førte til at Pakistan klarte å bevæpne seg med kjernevåpen. Khan betraktes som en helt på mange hold i sitt hjemland; som «den pakistanske atombombens far» og  «den muslimske atombombens far».


== Liv og virke ==


=== Bakgrunn ===
Khan stammet fra en  muslimisk mellomsjiktsfamilie i Bhopal. Hans far Abdul Ghafoor Khan virket i Education Department i Britisk India. 
I 1952 flyttet han til Pakistan. Han studerte maskinbygg ved  Universitetet i Karachi. Etter slutteksamen derfra dro han til Vest-Tyskland der han studerte ved Technische Universität Berlin og deretter til Nederland, der han for åtte semestre studerte metallurgi ved Det tekniske universitet i Delft, så til Belgia der han til slutt tok doktorgraden i 1972 ved Det katolske universitet i Leuven.


=== Karriere ===
Fra 1972 til 1976 arbeidet han ved Physical Dynamics Research Laboratory (FDO) i Almelo, som hadde oppdrag fra den nederlandske avdeling av Urenco-gruppen, Ultra-Centrifuge Nederland (UCN), i UCN-anlegget i Almelo. Takket være slappe sikkerhetstiltak fikk han tilgang til de mest avanserte sentrifugeutkast, noe som skulle gjøre det mulig for ham å bygge opp et pakistansk anlegg for anrikning av uran. Prosessen for å anrike uran anses som en ekstremt vanskelig prosess. 
Da India i 1974 testet sin første atombombe, alermerte det Pakistans regjering. Da tilbød Khan seg å hjelpe.I 1975 anmodet det amerikanske Central Intelligence Agency (CIA) den nederlandske regjering om ikke å følge opp dine mistanker mot Khan, som nedelenderne da lurte på om bedrev atomvåpenrelaterte tyverier.Den daværende pakistanske statsminister Zulfikar Ali Bhutto gav Khan ved hans hjemkomst i 1976 i oppdrag å leder det pakistanske kjerneforskningsprogram.
I januar 2004 erkjente han sitt hemmelige deltagelse i spredningen av kjernevåpenteknologi fra Pakistan til Libya, Iran og Nord-Korea, og han ble da satt i husarrest. Han sa at han bare hadde gjort dette etter påtrykk fra regjeringen på disse tidspunkter, og var blitt lovet benådning etterpå.. Dette skjedde imidlertid ikke før i 2009. Ikke desto mindre vedvarte påstander om at Khan var dypt involvert i verdensomspennende nuklærhandel.Khan har også hevdet at Kina hjalp Pakistan med å fremstille to atomvåpen i 1982.


=== Covid-relatert død ===
Den 26. august 2021 ble Khan innlagt på Khan Research Laboratories Hospital etter at han testet positiv for covid-19.
Den 10. oktober 2021 døde Khan i Islamabad av covid-komplikasjoner som gav blødninger i og sammenbrudd av lungene.


== Publikasjoner ==


=== Utvalgte forskningspapirer og patenter ===


==== Nuklear- og materialfysikk ====
Dilation investigation of metallic phase transformation in 18% Ni maraging steels, Proceedings of the International Conf. on Martensitic Transformations (1986), The Japan Institute of Metals, s. 560–565.
The spread of Nuclear weapons among nations: Militarization or Development, pp. 417–430. (Ref. Nuclear War Nuclear Proliferation and their consequences "Proceedings of the 5th International Colloquium organised by the Group De Bellerive Geneva 27–29 June 1985", Edited by: Sadruddin Aga Khan, Published by Clarendon Press-Oxford 1986).
Flow-induced vibrations in Gas-tube assembly of centrifuges. Journal of Nuclear Science and Technology, 23(9), (September 1986), pp. 819–827.
Dimensional anisotropy in 18% of maraging steel, Seven National Symposium on Frontiers in Physics, written with Anwar-ul-Haq, Mohammad Farooq, S. Qaisar, published at the Pakistan Physics Society (1998).
Thermodynamics of Non-equilibrium phases in |Electron-beam rapid solidification, Proceedings of the Second National Symposium on Frontiers in Physics, written with A. Tauqeer, Fakhar Hashmi, publisher Pakistan Physics Society (1988).


=== Bøker ===
Khan, Abdul Qadeer (1972). Advances in Physical Metallurgy (engelsk, tysk, and nederlandsk). Amsterdam, Netherlands: Elsevier Press. 
Khan, Abdul Qadeer (1983). Metallurgical Thermodynamics and Kinetics (engelsk, tysk, and nederlandsk). Islamabad, Pakistan: The Proceedings of the Pakistan Academy of Sciences. 
Khan, Abdul Qadeer; Hussain, Syed Shabbir; Kamran, Mujahid (1997). Dr. A.Q. Khan on science and education. Islamabad, Pakistan: Sang-e-Meel Publications. ISBN 978-969-35-0821-5. 


== Referanser ==